വാരാന്ത്യലോക്ക് ഡൗണ് പിന്വലിച്ചു, ടൗണുകളില് തിരക്കേറി തൊടുപുഴ: കോവിഡ് വ്യാപനത്തെത്തുടര്ന്ന് ഏതാനും മാസങ്ങളായി ഞായറാഴ്ചകളില് തുടര്ന്നു വന്നിരുന്ന വാരാന്ത്യ ലോക്ക്ഡൗണ് പിന്വലിച്ചതോടെ ഇന്നലെ ടൗണുകളില് തിരക്ക് വര്ധിച്ചു. ഞായറാഴ്ചകളില് ട്രിപ്പിള് ലോക്ക്ഡൗണ് പ്രഖ്യാപിച്ചതോടെ അവശ്യവസ്തുക്കള് വില്പ്പന നടത്തുന്ന കടകള് മാത്രമാണ് തുറന്നു പ്രവര്ത്തിച്ചിരുന്നത്. എന്നാല് വാരാന്ത്യ ലോക്ക്ഡൗണ് പിന്വലിച്ചതോടെ ഇന്നലെ കൂടുതല് വ്യാപാര സ്ഥാപനങ്ങള് തുറന്നു പ്രവര്ത്തിച്ചു. വീക്ക്ലി ഇന്ഫെക്ഷന് പോപ്പുലേഷന് റേഷ്യോയുടെ അടിസ്ഥാനത്തില് നിയന്ത്രണമുള്ള വാര്ഡുകള് ഒഴികെയുള്ള മേഖലകളിലെ കൂടുതല് വ്യാപാര സ്ഥാപനങ്ങളാണ് ഇന്നലെ തുറന്നു പ്രവര്ത്തിച്ചത്. വാഹനങ്ങളുടെ തിരക്കും നിരത്തുകളില് അനുഭവപ്പെട്ടു. കെഎസ്ആര്ടിസി ദീര്ഘദൂര സര്വീസുകള് നടത്തി.